Виталий Михайлович Еремеев

**Виталий Михайлович Еремеев** (23 қыркүйек 1975, Өскемен, Қазақ КСР) — қазақстандық кәсіби хоккейші, қақпашы; жаттықтырушы. Өскемендік шайбалы хоккейінің түлегі.

## Өмірбаяны
Ол Өскеменде жергілікті «Торпедо» клубында ойнай бастады. Ол жыл сайын дерлік әлем чемпионатында Қазақстан құрамасында ойнады, сонымен қатар Наганода өткен 1998 жылы Олимпиада ойындарында ел құрамасында 7 матч өткізді, ол кезде АҚШ, Швеция және Беларус құрамаларымен 5-8 орындарды бөлісті.

1994 ҰХЛ драфтында ол 9-раундта «Нью-Йорк Рейнджерс» 209 жалпы нөмірімен таңдалды. 1994-1999 жылдар аралығында мәскеулік ЦСКА-ның қақпасын қорғады. 1999/2000 жылғы маусымда Еремеев мәскеулік «Динамода» ойнап, өте сенімді ойын көрсетті (орта есеппен бір матчта 1,27 гол жіберіп алды) және командасымен бірге Ресей чемпионы атанды. 2000 жылы шілдеде «Рейнджерс» Еремеевпен келісімшартқа отырды.

Ол ҰХЛ дебютін 2000 жылы 27 желтоқсанда екінші кезеңнің 5-минутында есеп «Каролинаның» пайдасына 3-0 болып тұрғанда «Каролина Харрикейнздің» командасына қарсы жекпе-жекте өткізді. Осылайша, ол бұрынғы кеңестік республикалардан ҰХЛ командаларының қақпаларын қорғаған 9-қақпашы болды. Қалған уақытта, ол 14 соққының 13-ін тойтарды, бірақ оның командасы 3:4 есебімен жеңілді.

Ол ҰХЛ-де 2000-2001 жылдар аралығында АҚШ-тың кіші лигаларында ойнап, тек төрт ойын өткізді. 2001/2002 маусымының ортасында ол Ресейге оралып, мәскеулік «Динамомен» келісімшартқа отырды. 2005 жылы командамен бірге ол қайтадан Ресей чемпионы атанды, сонымен қатар ел чемпионаттың үздік қақпашысы деп танылды.

2010/2011 маусымы басталар алдында ол астаналық «Барысқа» ауысты.

2015 жылдың 7 сәуірінде Еремеев мансабын аяқтауға шешім қабылдағанын мәлімдеді.
«Жарақаттар мазамды алды, қиын. Аяқтайтын уақыт келді. Мен қазірдің өзінде жеткілікті ойнадым. Еш уайымсыз аяқтай аламын. Болашаққа жоспар жоқ. Қазір жігіттермен бірге жаттығамын, олар кетеді, содан кейін не болатынын білмеймін. Шынымды айтсам, мен не істерімді әлі білмеймін. Келісімшарттың соңы болады, содан кейін шешемін. Бәрі әлі ойнауда, бәрі бір жерге дайындалуда»

2015 жылдың 25 маусымында ол «Қар барыстары» ЖХЛ командасының жаттықтырушылар құрамына кіру туралы ұсынысты қабылдады. Еремеев клубта қақпашыларды жаттықтырумен айналысатын болды.

2016 жылдың 14 маусымында Виталий Еремеев қақпашылардың жаттықтырушысы ретінде «Динамоға» оралды.

## Марапаттары мен жетістіктері
* Ресей чемпионы (2000, 2005).
*Ресей чемпионатының қола жүлдегері (1998).
* Шпенглер кубогының иегері (2008).
* Ресей чемпионатының үздік қақпашысы (2005).
* «Алтын дулыға» сыйлығының иегері (2000, 2005).
* Қысқы Азия ойындары чемпионы (2011).

100 кубок матчтарында ойнады (ЖХЛ кубогы мен Ресей кубогын қосқанда), бұл қақпашылар үшін Ресей чемпионатындағы рекорд.

## Өнер көрсетуінің статистикасы

## Сілтеме
* ҚХЛ сайтындағы профиль 
* Виталий Еремеев ҰХЛ сайтындағы профиль 
* shaiba.kz сайтындағы стастикасы 
* Global Sport Consulting сайтындағы ойыншы туралы мәліметтер  

## Дереккөздер

Санат:Торпедо Өскемен ХК хоккейшілері
Санат:КСРО шайбалы хоккейшілері
Санат:Қазақстан шайбалы хоккейшілері
Санат:ЦСКА (Мәскеу) ХК хоккейшілері
Санат:Қазақстан шайбалы хоккей жаттықтырушылары
Санат:Динамо (Мәскеу) ХК хоккейшілері
Санат:Барыс ХК хоккейшілері
Санат:Қазақстан шайбалы хоккей құрамасының ойыншылары